Subject: Tallinna Vesi AS Tallinna Reoveepuhastusjaama TL, RA ja HOLP-i kooskõlastamise otsused, RA kokkuvõte
From: "Ardi Link" <[email-masked]>
To: "Keskkonnaamet" <[email-masked]>, <[email-masked]>
Cc: "Anne Aan" <[email-masked]>, "Jelena Valtin" <[email-masked]>, "Anneli Averin" <[email-masked]>,Päästeamet <[email-masked]>, "Tallinna Linnakantselei" <[email-masked]>,Tallinna Põhja-Tallinna Valitsus <[email-masked]>, "Tallinna Keskkonna- ja Kommunaalamet" <[email-masked]>, "Tallinna Linnaplaneerimise Amet" <[email-masked]>
Date: Fri, 5 Dec 2025 15:20:19 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Tere!

Lähtudes kemikaaliseaduse (KemS) § 23 lõikest 7 ning AKTSIASELTS TALLINNA 
VESI (registrikood 10257326) keskkonnakompleksloa nr KKL-509326 muutmise 
taotluse nr T-KL/1030686 menetlusest nr M-133988, edastab Tarbijakaitse ja 
Tehnilise Järelevalve Amet (TTJA) Keskkonnametile, Tallinna 
linnavalitsusele, s.h Põhja-Tallinna Valitsusele, Tallinna Keskkonna- ja 
Kommunaalametile ja Tallinna Linnaplaneerimise Ametile, ning Päästeametile 
teadmiseks Tallinna Vesi AS Tallinna (samuti Paljassaare) 
Reoveepuhastusjaama (aadressil Harju maakond, Tallinna linn, Põhja-Tallinna 
linnaosa, Paljassaare põik 14) teabelehe (TL), riskianalüüsi (RA) ja 
ettevõtte hädaolukorra lahendamise plaani (HOLP) kooskõlastamise otsused:

1.	TTJA 01.12.2025 teabelehe kooskõlastamise otsus nr 1-7/25-455;
2.	TTJA 03.12.2025 riskianalüüsi kooskõlastamise otsus nr 1-7/25-460;
3.	PäA 04.12.2025 ettevõtte HOLP-i kooskõlastamise otsus nr 7.2-11.1/7259-1.

Tallinna Vesi AS Tallinna Reoveepuhastusjaam on KemS § 21 lg 3 tähenduses 
C-kategooria ohtlik ettevõte.

TTJA selgitab, et keskkonnakompleksloa nr KKL-509326 muutmise taotluse nr 
T-KL/1030686 menetlus nr M-133988 hõlmas KemS § 26 lg 2 kohaselt KemS 
käitamisloa kontrolliesemes (KemS § 28) olevate nõuete kontrolli. 
Käitamisloa kontrolliesemesse kuuluvad nõuded on:

1.	Käitise käitamine on käitise ümbruskonda, käitisest lähtuvat ohtu ja 
riski arvestades võimalik, s.h kui käitise rajamisel või käitises selliste 
muudatuste tegemine, millega kaasneb suurõnnetuse oht või selle suurenemine, 
on arvestatud ümbruskonnale kaasnevaid riske ja nende riskide maandamiseks 
on rakendatud piisavad abinõud;
2.	Kohustuslikud dokumendid vastavad KemS §-s 23 sätestatud nõuetele;
3.	Käitis on kooskõlas planeeringuga.

Põhja-Tallinna üldplaneering võeti vastu Tallinna Linnavolikogu 18.09.2025 
otsusega nr 91. TTJA tutvus Põhja-Tallinna üldplaneeringuga 
(https://www.tallinn.ee/et/pohja-tallinna-linnaosa-uldplaneering) ning 
tuvastas, et üldplaneeringu peatükk 7.6 „Ohtlikud ettevõtted ja olulise 
ruumilise mõjuga objektid“ võtab arvesse Põhja-Tallinna linnaosas paiknevaid 
ohtlike ettevõtteid ja suurõnnetuse ohuga ettevõtteid, s.h Tallinna Vesi AS 
Tallinna (Paljassaare) Reoveepuhastusjaama, kui C-kategooria ohtliku 
ettevõtte paiknemist Põhja-Tallinna linnaosa haldusterritooriumil. Võttes 
eelnevat arvesse, et TTJA ja PäA kooskõlastasid KemS kohased kohustuslikud 
dokumendid ning käitis on kooskõlas planeeringuga, leiab TTJA, et KemS 
käitamisloa kontrolliesemesse kuuluvad nõuded on täidetud.

Lisaks on kirjaga kaasa pandud Tallinna Vesi AS Tallinna Reoveepuhastusjaama 
riskianalüüsi kokkuvõtte, mis on KemS § 24 lg 3 kohaselt avalik dokument.

TTJA edastab eraldi AK-märkega kirjaga:

*	Keskkonnaametile keskkonnakompleksloa nr KKL-509326 muutmise taotluse nt 
T-KL/1030686 menetluse nr M-133988 juurde kooskõlastatud teabelehe, 
riskianalüüsi ja ettevõtte HOLP-i.
*	Tallinna linnavalitsusele, s.h Põhja-Tallinna Valitsusele, Tallinna 
Keskkonna- ja Kommunaalametile ja Tallinna Linnaplaneerimise Ametile, 
kooskõlastatud teabelehe (KemS § 23 lg 7).

Päästeamet leiab kooskõlastatud dokumendid TTJA järelevalve infosüsteemist 
JVIS.

Lugupidamisega

Ardi Link
tehnikaosakonna peaspetsialist
+372 667 2027 |  <mailto:[email-masked]> [email-masked]
 <http://www.ttja.ee/> www.ttja.ee | Tarbijakaitse ja Tehnilise Järelevalve 
Amet
Endla tn 10A, 10122 Tallinn